Bærumsmarka
Store norske leksikon,Geografi,Norges geografi,Viken,Bærum
Bærumsmarka er et skogsområde nord for den bymessige bebyggelsen i Bærum kommune i Viken fylke. Skogen ligger mellom Lommedalen og Sørkedalen (Heggelielva).
Bærumsmarka utgjør 70 kvadratkilometer med en rekke merkede stier og skiløyper. Høyeste punkt er Tjæregrashøgda på 485 meter over havet. Kolsåstoppen har bratte fjellsider der bergartene kan studeres. Sandviksvassdraget har nedbørsfelt lengst nord i Bærumsmarka og utløp i sør via Isielva, Lomma og Sandvikselva.Området regnes som en del av Oslomarka og tilhører Oslofeltet. Bærumsmarka faller omtrent sammen med Bærumskalderaen, og berggrunnen består av basalt og rombeporfyr.Milebrenning foregikk i forbindelse med jernverksdriften fra midten av 1600-tallet til midten av 1800-tallet. Rester etter en kullmile kalles kølabonn, som gjerne har navn etter milebrenneren, gårdsnavnet eller lokaliteten: Persbonn, Ståvibonn og Grønnebonn, Mikkelsbonn.Bærumsmarka vernes i dag av Markaloven. I 1985 ble foreningen Bærumsmarkas Venner dannet for å bevare området mot fremtidig utbygging. Bebyggelse blant annet i Lommedalen trenger stadig nærmere Markagrensa. Les mer i Store norske leksikon Bærum Viken Bærumskalderaen Oslomarka Markaloven Eksterne lenker Hjemmeside til Bærumsmarkas Venner Litteratur Christensen, Trygve: Bærumsmarka, 1988.